Kombinácia výživových doplnkov
Dobrý deň,uživam Lmetionin na extremne padanie vlasov.mozem sucasne aj chlorelu?
Dobrý deň,
ďakujeme za Vašu otázku.
Medzi výživovými doplnkami Methionin a Chlorella nebolo pozorované vzájomné ovplyvnenie účinku. Ich súbežné užívanie sa preto javí byť bezpečné. Vzhľadom na to, že výživové doplnky nepodliehajú klinickým skúškam, prípadné interakcie nemuseli byť zachytené.
Chlorella je zelená sladkovodná riasa, ktorá prispieva k správnej funkcii pečene a črevného traktu, k správnemu tráveniu a fungovaniu imunitného systému. Nie je však priamo určená pri ťažkostiach s vypadávaním vlasov. Najčastejšími príčinami vypadávania vlasov sú hormonálne zmeny, dedičnosť, stres, nedostatok niektorých vitamínov a minerálov, nesprávna starostlivosť o vlasy, zlá životospráva či vážnejšie ochorenie (ochorenie štítnej žľazy , nadobličiek). Preto je pri výrazných ťažkostiach vhodné podstúpiť lekárske vyšetrenie, aby sa odhalila príčina nadmerného vypadávania vlasov a následne zvolila vhodná liečba.
Prajem pekný  zvyšok dňa.
S pozdravom
PharmDr. Veronika Kiabová